      ZAKLJUČAK
sa 04. sjednice Upravnoga vijeća Pučkog otvorenog učilišta Slatina održane u četvrtak 13. studenog 2025. godine s početkom u 14:30 u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član

ODSUTNI ČLANOVI: 

1. Luka Repić – član-opravdao izostanak

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina

Danijel Krstičević – voditelj financijsko –računovodstvenih poslova

ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 04. sjednicu, pozdravio sve prisutne konstatirao da imamo kvorum te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen sa 4 glasa ZA. 
Na zapisnik s treće sjednice nije bilo primjedbi i jednoglasno je usvojen sa 4 glasa ZA.
Pod drugom točkom Krstičević Danijel govori da je cilj rebalansa kako bi bili što bliže ostvarenju financijskog plana.
Danijel govori da s izmjenama i dopunama financijskog plana za 2025. godinu planirani iznos prihoda za 2025. godinu iznosi 532.412,04 eura. Objasnio je prihode poslovanja (razred 6 - Pomoći iz inozemstva i od subjekata unutar općeg proračuna, Prihodi od upravnih i administrativnih pristojbi, pristojbi po posebnim propisima i naknada, Prihodi od prodaje proizvoda i robe te pruženih usluga i prihodi od donacija, Prihodi iz nadležnog proračuna i od HZZO-a temeljem ugovornih obveza) s uključenim prenesenim viškom planirani su u iznosu od 532.412,04 za 2025. godinu. Smanjenje je u iznosu od 112.588,96 eura u odnosi na tekući plan.

Prihodi 63  Pomoći iz inozemstva i od subjekata unutar općeg proračuna planirani su u iznosu od 73.710,04 eura te se odnose na prihode od Virovitičko-podravske županije, Ministarstva kulture. Smanjenje je u iznosu od 136.055,96 eura u odnosu na tekući plan.

Prihodi 65 Prihodi od upravnih i administrativnih pristojbi, pristojbi po posebnim propisima i naknadama odnose se na prihode od prodaje ulaznica za kino i kazalište u iznosu od 78.541,00 eura. Povećanje je u iznosu od 21.500,00 eura u odnosu na tekući plan.

Prihodi  66 Prihodi od prodaje proizvoda i robe te pruženih usluga i prihodi od donacija odnose se na vlastite prihode od djelatnosti obrazovanja te donacije od Europa Cinemas te od HAVC-a u iznosu od 153.138,00 eura. Povećanje je u iznosu od 30.971,00 eura u odnosu na tekući plan.

Prihodi 67 Prihodi iz nadležnog proračuna i od HZZO-a temeljem ugovornih obveza odnose se na opće prihode i primitke od Grada Slatine. Prihod iz nadležnog proračuna za 2025. godinu planiran je u iznosu od 227.023,00 eura. Smanjenje je u iznosu od 29.004,00 eura u odnosu na tekući plan.

Za rashode govori da izmjenama i dopunama financijskog plana za 2025. godinu planirani iznos rashoda za 2025. godinu iznosi 532.412,04 eura.

Rashodi poslovanja (razred 3 – rashodi za zaposlene, materijalni rashodi, financijski rashodi) za 2025. godinu planirani su u iznosu od 532.412,04 eura.

Rashodi 31  Rashodi za zaposlene planirani su u iznosu od 201.400,00 eura. Odnose se na plaće, topli obrok, doprinose, nagrade i sl. Smanjenje je u iznosu od 1.600,00 eura u odnosu na tekući plan.

Rashodi 32 Materijalni rashodi planirani su u iznosu od 304.792,04 eura. Odnose se na Naknade troškova zaposlenima, rashode za materijal i energiju, rashode za usluge te ostale nespomenute rashode. Povećanje je u iznosu od 11.983,24 eura u odnosu na tekući plan.

Rashodi 34 Financijski rashodi planirani su u iznosu od 1.160,00 eura. Odnose se na financijske rashode (bankarske usluge). Smanjenje je u iznosu od 200,00 eura u odnosu na tekući plan.

Rashodi za nabavu nefinancijske imovine (razred 4 - rashodi za nabavu proizvedene dugotrajne imovine i rashodi za dodatna ulaganja na nefinancijskoj imovini) za 2025. godinu planirani su u iznosu od 25.060,00 eura.

Rashodi za nabavu proizvedene dugotrajne imovine 42 planirani su u iznosu od 25.060,00 eura. Smanjenje je u iznosu od 95.838,20 eura u odnosu na tekući plan.

Rashodi za dodatna ulaganja na nefinancijskoj imovini 45 nisu planirani do kraja 2025. godine, iako su prvobitno bili planirani u iznosu 26.934,00 eura.
Nakon njegovog detaljnog obrazloženja, predsjednik je rekao da je sve jasno, te pitao prisutne imaju li kakvo pitanje ili komentar.
Kako se nitko nije javio za riječ predsjednik Prijedlog prvog rebalansa daje na glasanje.
Glasovanjem, dizanjem ruku, prijedlog predsjednika usvojen je jednoglasno sa 4 glasa ZA.
Prijedlog prvog rebalansa i odluka nalaze se u prilogu!
Pod trećom točkom ravnateljica govori članovima da smo imali neki dan u kinu cjelodnevni projektni dan sa svim trećim razredima Srednje škole Marka Marulića kroz projekt Hrvatskog audiovizualnog centra “Kino, igra, film”. Edukacija je jako dobro prošla i djeca su bila jako zadovoljna. Nakon edukacije djeca su po kinu igrala Escape room i tražila rješenja  uz pomoć kodova…Za obrazovanje je rekla da imamo u tijeku edukaciju za njegovatelje, tehnike šminkanja, operativni djelatnik i temeljne digitalne vještine. Prva grupa temeljnih dig. vještina završava.
Govori da je Slatinska mala scena gotova, danas imamo predzadnju predstavu u sklopu Slatinskih kazališnih večeri (Teatar Kerekesh, Imovina).

Nakon informacija pitanja nije bilo i prešlo se na sljedeću točku.
Pod točkom razno ravnateljica govori da 20. 11. imamo gostovanje kazališne ekipe filma Drugi dnevnik Pauline P., a istu večer imamo zatvaranje Slatinskih kazališnih večeri s predstavom Lažna zakletva koju izvodi naše amatersko kazalište. Govori da će Ministarstvo kulture imati natječaj putem kojeg će se moći dobiti kulturna iskaznica za mlade od 18 godina u obliku vaučera u iznosu od 100 eura.

Nadalje govori da imamo dovoljno sredstava i da moramo kupiti barkod čitač, laptop za računovodstvo, kutija za kino platno, kutije za usisavače te još neke sitnice koje su nam potrebne za unapređenje rada. Napominje kako imamo velik problem s vlagom u  učionicama i da tamo planira uzeti dva odvlaživača zraka.

Predsjednik je pohvalio obnovu zgrade i rekao da ne vidi ništa sporno u tome. 
Kako se više nitko nije javio za riječ predsjednik zaključuje 04. sjednicu Upravnoga vijeća u 15:10 sati.

ZAPISNIČAR:                                                                                                        PREDSJEDNIK:

 Marina Brusić



                         
                                                                                                Alen Đurasek

KLASA: 003-06/25-01/08

URBROJ: 2189-53-01-25- 02

U Slatini, 13. studenog 2025 god.

